cyanic-selkie/wikianc huggingface dataset:
Sapoconcho común
Hai entre 5000 e 8000 anos, cando o clima europeo era máis cálido, esta tartaruga podíase atopar máis ao norte acadando a actual zona do sur de Suecia.
Botarse ao monte
Botarse ao monte foi un programa de televisión da TVG, que se emitiu desde o 27 de xullo até o 26 de outubro de 2009. Trátase dun programa de sendeirismo, presentado por Xosé Antonio Touriñán, no que percorre distintas localizacións de Galicia, e no que se dan consellos sobre excursionismo. Emitíronse un total de 13 episodios, producidos por Bren Entertainment para a Televisión de Galicia.
Seungriho
Sinopse
A historia segue as aventuras da tripulación dunha nave de limpeza de lixo espacial chamada Victory. A súa rutina dá un xiro enorme cando descobren a Dorothy, unha nena que supostamente é unha arma de destrución masiva.
Coroa groenlandesa
Moedas
En 1944 emitíronse moedas de latón de 5 coroas, de cuxa cuñaxe se encargou a ceca de Filadelfia, pertencente á Casa da Moeda dos EEUU. A esta emisión seguiuna unha segunda dunha coroa de aluminio-bronce en 1957, e outras dúas sucesivas en cuproníquel en 1960 e en 1964.
Billetes
En 1953, o Kongelige Grønlandske Handel ("Comercio Real de Groenlandia") retomou a produción de billetes con valores de 5, 10 e 50 coroas. Tamén se emitiron notas de crédito (kreditsedler), mais isto non sucedeu ata 1967.
A Infesta, Requián, Betanzos
Neste lugar atópase a estación de ferrocarril Betanzos - Infesta.
Paleozooloxía
dereita|miniatura|250px|Restos fosilizados dun [[trilobite.]] A paleozooloxía (do grego: παλαιον, paleon = vello e ζωον, zoon = animal), é a especialización da paleontoloxía ou paleobioloxía que trata da recuperación e identificación dos restos de animais pluricelulares nun contexto xeolóxico ou arqueolóxico, e do emprego destes fósiles na reconstrución de medios ambientes prehistóricos.
Penasgarfas, Salgueiros, Vila de Cruces
Penasgarfas é un lugar da parroquia de Salgueiros, no concello pontevedrés de Vila de Cruces, na comarca do Deza. Segundo o INE, en 2008 tiña 31 habitantes (11 homes e 20 mulleres), o que supón unha diminución de 5 habitantes con respecto ao ano 2000.
Cacofonía
Unha forma de identificalas é lendo o texto en voz alta. Para corrixilas, pola súa banda, podemos apelar a algunhas técnicas simples como pasar algunhas das palabras ao plural, substituílas por un bo sinónimo, ou alterar a súa orde para distanciar os sons que estean a producir a cacofonía. Nalgúns idiomas a cacofonía tamén se considera un criterio gramatical para determinados casos. Doutra banda, as cacofonías tamén son empregadas en exercicios de linguaxe para practicar a correcta pronuncia de determinados fonemas. Tamén aparece en frases humorísticas ou xogos de palabras. Así mesmo, a cacofonía pode tamén empregarse como recurso literario ou de estilo para transmitir determinada énfase ou efecto a unha idea.
Atún xudeu liso
Trátase dun peixe moi semellante ao bonito, do cal se distingue por ter as dúas aletas dorsais moi separadas entre si.
Gran Premio de Bahrain de 2018
Carreira
O incidente do pit lane de Räikkönen fixo que o seu compañeiro de equipo Sebastian Vettel non puidese realizar a súa segunda parada a tempo, e tivo que ampliar a duración dos seus pneumáticos brandos un 30% máis que a esperanza de vida dos pneumáticos, segundo indicou Pirelli. Cara ao final da carreira, con Vettel loitando cos seus pneumáticos, Bottas conseguiu entrar no rango de DRS de Vettel, pero non puido pasar ao liderado da carreira. Pierre Gasly finalizou a carreira no 4º posto, igualando o mellor resultado de Toro Rosso no 2017, logrando o mellor resultado de Honda desde que volveu á F1.
Despois da carreira, Brendon Hartley e Sergio Pérez recibiron 30 segundos de penaización por non manter a posición na volta de formación.
Blois
Blois e é unha cidade francesa, capital do departamento francés de Loir e Cher dentro da rexión Centro.
O Penedo, Salgueiros, Vila de Cruces
O Penedo é un lugar da parroquia de Salgueiros, no concello pontevedrés de Vila de Cruces, na comarca do Deza. Segundo o INE, en 2008 tiña 54 habitantes (24 homes e 30 mulleres), o que supón unha diminución de 4 habitantes con respecto ao ano 2000.
Nissan Patrol
Primeira xeración (serie 4W60, 1951 a 1960)
O 4W61 era similar ao 4W60 coa excepción da grella (con algunhas barras cromadas), un parabrisas dunha soa peza, barras cromadas no capó e asentos de tamaño diferente (o do pasaxeiro era máis ancho que o do condutor). O outro grande cambio foi o do motor. O 4W61 levou un motor Nissan NB de 3.7 litros e 92 CV de potencia, e máis adiante foi equipado polo motor Nissan NC de 4.0 litros e 105 CV. En outubro de 1958, o 4W61 deixou de ser fabricado e foi substituído polo 4W65.
Almiscre
O almiscre (do árabe al-mísk e este do sánscrito musk, 'testículo') é un grupo de substancias aromáticas que se usan como base en perfumaría. Inclúense secrecións glandulares de animais, plantas que emiten cheiros similares e mesmo materiais artificiais con arrecendos parecidos. Orixinariamente denominaba un segregación de profundo cheiro obtido dunha glándula do cervo de almiscre (cérvido do xénero Moschus, orixinario da India, Paquistán, Tíbet, China, Siberia e Mongolia), que se converteu nun dos produtos animais máis caros do mundo, para logo estenderse a unha ampla variedade de substancias con ulidos semellantes, malia posuír estruturas químicas diferentes.
José Ramón Fernández Álvarez
José Ramón Fernández Álvarez, coñecido como Gallego Fernández, nado en Santiago de Cuba o 4 de novembro de 1923 e finado na Habana o 6 de xaneiro de 2019, foi un militar cubano, Heroe da República de Cuba e un dos dirixentes históricos da Revolución Cubana.
Traxectoria
Fillo de inmigrantes asturianos, naceu en Santiago de Cuba en 1923. En 1947 graduouse na Escola de Cadetes de Cuba e tamén na Escola de Artillería. Fixo tamén outros cursos nos Estados Unidos e Cuba.
Asadur, Maceda
Toponimia e historia
O topónimo Asadur procede do latín Saturius ou villa Saturii. Na Idade Media era o lugar era coñecido como Costa de Sadur. Hai constancia documental deste lugar dende o século X ata mediados do século XIV por fundarse un mosteiro de monxas bieitas.
Gran Premio de Alemaña de 1974
Regazzoni logrou sacar tres puntos de vantaxe no campionato sobre Scheckter. O ex líder do campionato Lauda baixou ao terceiro posto, seis puntos por detrás do seu compañeiro de equipo de Ferrari, e só un por diante de Fittipaldi. Ferrari acadou oito puntos de vantaxe sobre McLaren no campionato de construtores.
Oviedo Rugby Club
O Oviedo Rugby Club é unha entidade deportiva da cidade de Oviedo que se dedica ó rugby e que actualmente milita na División de Honra B, a segunda categoría do rugby en España.
Historia
O Oviedo RC foi fundado no ano 1983 como resultado da fusión de dous clubs mais vellos, o CAU Oviedo e o Economicas. Ámbolos dous clubs eran habituais da Primeira División Nacional, que daquela era a segunda división do rugby nacional.
Na segunda metade da década dos 90 o Oviedo RC rematou primeiro tres veces no seu grupo da Primeira Nacional, e unha vez 2º, acadando o ascenso na tempada 1997-98. En División de Honra votou 3 anos. O seu mellor resultado foi a 7ª posición obtida na tempada 1999-2000. Ó seguinte ano o equipo descendeu a División de Honra B, na que milita dende entón.
Leipzig
Leipzig (IPA: ) é unha Kreisfreie Stadt (cidade independente) no noroeste de Saxonia (Alemaña) na confluencia dos ríos Pleiße, Weiße Elster e Parthe e ten 297.60 km². Os seus 520.838 habitantes fana a cidade máis poboada de Saxonia.
Persoas destacadas
Moitas outras personalidades traballaron durante gran parte da súa vida na cidade, tales como Johann Sebastian Bach, que morreu nella en 1750, e Felix Mendelssohn Bartholdy, o filósofo Friedrich Nietzsche, o premio nobel de física Werner Heisenberg, a política Angela Merkel ou o construtor de automóbiles August Horch.
Carmina Burana (Carl Orff)
Contido
Fortuna Imperatrix Mundi (Fortune, Emperadora do Mundo)
Almuñécar
Almuñécar é un municipio da provincia de Granada, en Andalucía. Limita cos concellos granadinos de Otívar, Jete, Ítrabo e Salobreña, e co malagueño de Nerja. Está composto por tres núcleos de poboación: Almuñécar, La Herradura e Velilla-Taramay.
É un importante centro turístico, localizado entre o mar Mediterráneo e a montaña, así como un importante produtor de froitas subtropicais como o aguacate, chirimoia, manga ou kiwis.
Historia
Durante o reino nazarí foi un dos núcleos máis importantes, xunto co resto dos lugares do seu distrito: Cázulas, Lentegí, Turillas, Otívar e Jete, a desaparecida alquería de Budíjar, Ítrabo e Jate (cerca de Moscaríl), sendo moi visitada pola realeza que pasaba épocas na residencia real.
O 21 de setembro de 2007 caeu unha tromba de auga na que se chegaron a contabilizar uns 180 l/m², provocando un morto e cuantiosos danos.
Guerra de trincheiras
miniatura|300px|Imaxe dunha trincheira preto da Boisselle durante a [[Ofensiva do Somme en xullo de 1916.]] A guerra de trincheiras ou guerra de posición é unha forma de facer a guerra, na cal os exércitos combatentes manteñen liñas estáticas de fortificacións cavadas no chan e enfrontadas. A guerra de trincheiras xurdiu a partir dunha revolución nas armas de fogo e a un incremento no seu poder, sen que houbese ao mesmo tempo un aumento na mobilidade e nas comunicacións. Houbo períodos de guerra de trincheiras na guerra civil estadounidense (1861-1865) e na guerra ruso-xaponesa de 1904-1905, pero chegou ao seu punto máximo de brutalidade e mortalidade na fronte occidental da primeira guerra mundial.
Antecedentes
Aínda que avanzaron enormemente tanto o deseño de fortificacións como o de armas na segunda metade do segundo milenio, a invención do arco longo, a aparición do mosquete e ata a da artillería non cambiaron substancialmente a regra de que unha fortificación necesitaba dunha gran cantidade de tropas para defendela. Un pequeno número de tropas simplemente non podían manter un volume de lume suficiente como para repeler un ataque decidido.
Implantación
A guerra de trincheiras nos Alpes chegou a estenderse ata a terceira dimensión, en desniveis verticais e no máis profundo das montañas, ata alturas de 3.900 msnm. A xestión e os perfís das trincheiras tiveron que adaptarse ao terreo escarpado, ás rocas e ao clima. Algúns sistemas de trincheiras chegáronse a construír en glaciares (por exemplo, nos Dolomitas).
Arquitectura mestre-escravo
Exemplos
En termos xerais, a arquitectura mestre/escravo é apropiada para a construción de sistemas en tempo real, que precisan garantir o tempo de resposta. Tamén se atopa con frecuencia en sistemas embebidos, que se poden construír combinando a arquitectura en repositorio ou a arquitectura en pipeline coa mestre/escravo.
Guerra de trincheiras
A vida nas trincheiras
Algúns sectores da fronte tiñan moi pouca actividade ao longo da guerra, facendo que a súa vida nas trincheiras fose comparativamente fácil. Cando o primeiro Corpo Anzac chegou a Francia en abril de 1916, tras a evacuación de Galípoli, destinóuselles a un sector relativamente pacífico no sur de Armentières para aclimatarse. Outros sectores estaban nun estado permanente de actividade bélica. Na fronte oeste, Ieper era sempre un inferno, especialmente para os británicos situados no saínte. Con todo, os sectores máis pacíficos tamén sumaban baixas diarias por disparos de francotiradores, artillería e gas. Nos primeiros seis meses de 1916, antes da ofensiva do Somme, os británicos non se embarcaron en ningunha batalla significativa nese sector, e con todo sufriran 107.776 baixas.
A morte nas trincheiras
A intensidade da guerra de trincheiras da primeira guerra mundial supuña que ao redor do 10% dos soldados morresen na batalla. En comparación, o 5% morría nas guerras dos bóer e o 4,5% na segunda guerra mundial. Na fronte oeste, a cifra elevábase ao 12%, mentres que a proporción total de tropas que se convertían en baixas (mortos ou feridos) era do 56%. Considerando que para cada home de infantería na primeira liña había uns 3 soldados de apoio (artillería, subministracións, sanidade etc.), era moi improbable que un soldado sobrevivise á guerra sen recibir algún tipo de ferida. É máis, moitos soldados foron feridos varias veces no curso do servizo.
O enterramento dun morto era un luxo que ningún dos bandos adoitaba poder permitirse. Os corpos permanecían en terra de ninguén ata que a liña da fronte se desprazara, e para entón os corpos adoitaban estar inidentificables. Nalgúns campos de batalla, os corpos non se enterraron ata logo da guerra, e na fronte oeste aínda seguen aparecendo restos nos campos onde se libraron as batallas.
Departamento de Chiquimula
Chiquimula é un dos 22 departamentos de Guatemala. A súa capital é a cidade de Chiquimula.
Guerra de trincheiras
Metralladoras
En 1915 formouse o Corpo de Metralladoras, coa finalidade de prover de suficientes equipos de metralladoras pesadas ao exército. Foron os canadenses os mellores neste campo, sendo os pioneiros en técnicas como o fogo indirecto (pronto adoptadas por todos os exércitos aliados) baixo a guía dun antigo oficial da reserva do exército francés, o Maior Xeral Raymond Brutinel. Para satisfacer a demanda, a produción da metralladora Vickers contratouse con compañías dos Estados Unidos. Para 1917, todas as compañías das forzas británicas estaban equipadas con catro metralladoras lixeiras Lewis, o que incrementou significativamente o seu poder de fogo.
Minas
Se os mineiros detectaban un túnel inimigo, normalmente cavarían un contra-túnel, chamado camouflet, que sería detonado nun intento de destruír o outro túnel antes de tempo. Así mesmo realizábanse escaramuzas nocturnas coa finalidade expresa de destruír os traballos inimigos. Nalgunha ocasión, os túneles atopábanse e producíase a loita baixo terra.
Rompendo o punto morto
O atrincheramiento seguiu sendo un método valioso para reforzar os obstáculos naturais en liñas de defensa. Ao comezo da Batalla de Berlín, a última gran batalla europea da Segunda Guerra Mundial, os rusos atacaron a través do río Oder ás tropas alemás atrincheiradas en Seelow. O atrincheramiento permitiu aos alemáns sobrevivir o bombardeo da concentración de artillería máis grande da historia, e tamén lles permitiu infligir aos soviéticos decenas de miles de baixas, grazas á terra pantanosa que había entre o río e as alturas, antes de ter que retirarse ao oeste.
Iliria
Iliria é unha antiga rexión histórica de Europa que durante a súa maior extensión incluía a parte occidental da península dos Balcáns na costa oriental do Mar Adriático, no que hoxe son Croacia, Serbia, Bosnia e Hercegovina, Montenegro e Albania.
Prehistoria e historia antiga
Neste marco apareceron a finais do II milenio a.C. (contra o ano 1000 a.C.) poboacións ilirias procedentes do norte.
Os ilirios impuxéronse aos tracios e ocuparon as rexións do NO da península Balcánica, desde o Danubio até o golfo de Ambracia, e do Adriático aos montes Šar. A principais tribos eran as dúas dálmatas, ardieos, dárdanos, albanos, taulantios, molosos, trespotos, vénetos, dauros e mesapios; estas tres últimas alcanzaban o leste de Italia.
A conquista romana
En Iliria os romanos crearon no ano 27 a.C. unha provincia senatorial que comprendía as actuais Albania, Montenegro, gran parte de Bosnia e Croacia, Dalmacia e a parte occidental de Serbia. Porén, a submisión das belicosas tribos do interior non foi completa até o reinado de Augusto (campaña de Tiberio, ano 9 a.C.).
Introdución
Entre a chegada dos eslavos nos séculos VI e VII e a conquista turca nos séculos XIV e XV, os Balcáns occidentais coñeceron o desenvolvemento dun complexo sistema de estados que non só encheu o oco deixado pola paulatina desintegración do Imperio bizantino, senón que delimitou o proceso de configuración das nacionalidades que hoxe se reparten a península.
Describir con certo detemento a evolución deste mosaico de estados sería sumamente prolixo, pero é obrigada unha breve referencia aos principais, xa que durante este período callaron boa parte das místicas nacionalistas que tanto peso exerceron sobre os destinos dos Balcáns contemporáneos.
Desaparecido o reino de Samo, os eslovenos mantivéronse independentes baixo os seus príncipes até que a renovada presión dos ávaros fixo que, ao mando do voivoda Borut, chamasen no seu auxilio aos bávaros, recoñecendo a soberanía dos seus duques (745).
Nos séculos seguintes, os territorios do sur sufriron a influencia de Venecia e os do norte xermanizáronse. Os sucesores de Otón I fomentaron a colonización xermana e o aumento do poder da nobreza alemá sobre unha poboación campesiña eslava que, a pesar de todo, logrou manter en moitas zonas os seus trazos culturais.
Croacia
Os croatas establecéronse en Dalmacia e, progresivamente, estendéronse pola beira do Danubio, entre o Sava e o Drava; só un escaso número de cidades fortificadas mantivo a súa relación con Bizancio e conservaron a lingua latina.
A conquista otomá
No ano 1354 iniciouse, coa caída de Galípoli, a conquista turca da Europa balcánica e, en tan só unha centuria, a práctica totalidade da península pasou a mans dos invasores asiáticos. A ameaza turca era máis sensíbel en Serbia, desintegrada durante o reinado de Esteban X Uroš V (1355-1371). Tal situación materializouse coa derrota do príncipe Lázaro Hrebeljanović á fronte dunha coalición de pobos balcánicos en Kosovo Polje (1389).
miniatura|200px|esquerda|[[Murad II.]]
Consecuencias da ocupación otomá
Isto trouxo consigo un considerábel retroceso da vida cultural das comunidades eslavas, que perderon practicamente a tradición literaria na súa propia lingua. Porén, o proceso de islamización foi mínimo e circunscribiuse ao asentamento de campesiños anatolios nalgunhas zonas de Tracia e Macedonia e á conversión ao islam de gran parte da poboación de Albania e de parte da de Bosnia (os bogomilos).
A islamización contribuíu a complicar aínda máis este panorama. En Bosnia, rexión poboada por serbios e croatas, as conversións masivas de adeptos ao cristianismo bogomilo fixeron xurdir un terceiro grupo nacional, o dos musulmáns bosníacos, que pronto alcanzou un considerábel peso específico. Conforme ao censo de 1910, a maioría da poboación de Bosnia e Hercegovina estaba formada por serbios ortodoxos (42 %) fronte a un 21 % de croatas, pero os musulmáns supoñían o 34 %.
A decadencia do Imperio Otomán
En 1715 Austria, aliada con Venecia, emprende unha nova guerra contra o Imperio Otomán, que se salda co tratado de Passarowitz (1718), polo que os austríacos se aseguraron a posesión do Banato de Tremésvar, a Serbia setentrional (con Belgrado) e Valaquia occidental, que perderon anos despois (1739). Venecia tivo que ceder Morea a Turquía, pero conservou as súas posesións en Dalmacia e Albania.
Durante os séculos XVII e XVIII, coincidindo coa decadencia do Imperio Otomán, os venecianos ampliaron as súas posesións cara ao interior de Dalmacia, até a fixación da fronteira definitiva cos turcos, en 1721.
Eslovenia e Croacia
En canto a Dalmacia, coa caída da República veneciana (1797) sufriu un breve período de anarquía, pasando sucesivamente a mans dos austríacos (1797-1805), dos franceses (Paz de Presburgo) e dos italianos (1806-1809). Napoleón anexionouna, como vimos, ás Provincias Ilíricas, pero ao desfacerse o Imperio napoleónico volveu a caer en poder de Austria (1813).
New Norcia
New Norcia é unha localidade sita en Western Australia (Australia Occidental), a 132 km ao norte de Perth. Sitúase nas proximidades do río Moore, no condado de Victoria Plains.
Salvador Illa
Salvador Illa Roca, nado en La Roca del Vallès o 5 de maio de 1966, é un político catalán, secretario da organización do Partido dos Socialistas de Cataluña (PSC) dende 2016. Foi alcalde de La Roca del Vallès en dous períodos separados entre 1995 e 2005. Foi ministro de Sanidade de España do 13 de xaneiro de 2020 ao 26 de xaneiro de 2021, durante o segundo goberno de Pedro Sánchez; deixou o cargo para presentarse como candidato do PSC ás eleccións ao Parlamento de Cataluña de 2021.
Illa Peter
Xeografía
A illa é de propiedade privada e non ten poboación permanente e é un centro turístico (resort).
Historia
O nome vén de Pieter Adriensen, irmán de Abraham Adriensen, xerente da Compañía Holandesa das Indias Occidentais en 1600. Pieter e Joost van Dyk construíron un forte na illa para o comercio de escravos de Angola.
Vieira
Hábitat e bioloxía
Aliméntanse por filtración, polo que ante fenómenos de afloracións masivas de dinoflaxelados (marea vermella) é recomendable evitar o seu consumo.
Ouljen
Ouljen é unha localidade da comuna de Betzder, Luxemburgo. Ten 436 habitantes. A primeira mención da localidade, concretamente á súa igrexa, data de 1140 e a localidade non se volve mencionar ata 1556.
Homoserina
A homoserina, na súa forma lactona (homoserina lactona), é o produto resultante da clivaxe por bromuro de cianóxeno dun péptido por degradación da metionina.
Condado de Tolosa
Primeiros tempos do condado
No verán de 849, Carlos o Calvo decidiu atacar Aquitania. O conde Fredelón abriulle as portas de Tolosa e foi ratificado no seu cargo; Guillerme morreu no 850 e Fredelón morreu ao redor do 852 e sucedeuno o seu irmán, Ramón I de Tolosa.
Til
Uso en galego
Na normativa oficial do galego o til forma parte da letra Ñ. Na normativa reintegracionista do galego é usado de maneira opcional nas vogais Ã e Õ para marcar as vogais nasais daquelas falas que aínda conservan esta pronuncia, ou como maneira a permitir diferentes pronuncias usando unha soa escrita (por exemplo, -ões para as realizacións /oŋs/, /ɔŋs/, /os/, /ɔis/, /õis/, etc).
Monteira
Características
A súa forma variaba nas distintas comarcas, no interior de Galicia polo xeral eran triangulares e grandes e, neste caso, constaba de catro partes, casquete, á, rebordo e forro. Actualmente o seu uso restrínxese aos traxes tradicionais. Fóra de Galicia empregouse tamén noutros lugares da Península Ibérica relacionados co antigo Reino de Galiza.
Luis Castro
Luis José Castro García, nado en Avilés o 3 de novembro de 1966 é un exfutbolista asturiano que xogaba na demarcación de dianteiro.
Iria Morgade
Iria Morgade Valcárcel, nada en Pontevedra o 4 de xaneiro de 1988, é unha escritora galega.
Axencia Europea de Defensa
A Axencia Europea de Defensa (AED) é unha das tres Axencias da Unión Europea que funcionan exclusivamente no ámbito da política europea de seguridade e defensa. Realiza funcións de coordinación e cooperación intergobernamental a nivel comunitario en todos os asuntos relacionados coas capacidades defensivas dos Estados membros, principalmente a través da aproximación e progresiva integración das súas industrias militares e a cooperación tecnolóxica e de investigación en materia defensiva.
George Jones
Premios e honras
Jones recibiu moitos premios durante a carreira, dende o "Most Promising New Country Vocalist" en 1956. Foi incluído no Country Music Hall of Fame en 1992 e recibiu a honra do Kennedy Center en 2008.
Axencia Europea de Defensa
Tarefas
O Consello de Europa estableceu que a AED debía "apoiar aos Estados Membros e ao propio Consello no seu esforzo de mellorar as capacidades de defensa europeas nos asuntos de xestión de crise e soster a política europea de seguridade e defensa así como mantela agora e no futuro". Dentro a súa misión atópanse catro funcións principais:
Mercedes-Benz Arena (Berlín)
Eventos importantes
O multiúsos foi tamén anfitrión dos MTV Europe Music Awards 2009.
O lugar foi sede dun partido da NHL Premiere para a tempada 2011-12 o 8 de outubro do 2011, no que os Buffalo Sabres derrotaron 4-2 os Los Angeles Kings.
Rochford
Rochford é unha vila do distrito de Rochford, no condado de Essex. Atópase a uns 69 km do centro de Londres e aproximadamente a 34 km da principal cidade de Essex, Chelmsford. Segundo o censo de 2001 a parroquia civil de Rochford, que abrangue a propia vila e o Aeroporto de Londres-Southend, tiña unha poboación de 7 610 habitantes, que aumentaron a 8 471 no censo de 2011.
Central nuclear de Lemoiz
A central nuclear de Lemoiz é unha central nuclear que non chegou a ser posta en funcionamento, situada na localidade biscaíña de Lemoiz, no País Vasco (España). Comezou a construírse en 1972 da man da compañía eléctrica Iberduero, e aínda que o grupo I (dos dous de que constaba o proxecto) estaba rematado e unicamente estaba a falta de ser cargado co combustible, foi paralizado polo Goberno español de Felipe González en 1984. Na construción da central, empregáronse máis de 1000 toneladas de ferro e 200 000 m³ de formigón armado. A construción e posterior desmantelación da central, ascendeu a 6 000 millóns de euros.
Inmunoelectroforese
miniatura|Inmunoelectroforese cruzada de 2 microlitros de soro humano normal. A electroforese foi realizada en capas finas de [[agarosa, o xel mostrado é duns 7x7 cm. A parte inferior é o xel de primeira dimensión sen anticorpos, onde o soro foi aplicado no suco na parte inferior esquerda. A parte superior é o xel de segunda dimensión con anticorpos Dako contra proteínas do soro humano. Poden nomearse máis de 50 proteínas séricas principais.]]
Sadio Mané
Sadio Mané, nado o 10 de abril de 1992 en Sédhiou, é un futbolista senegalés. Xoga de dianteiro ou extremo e o seu actual club é o Bayern de Múnic, da Bundesliga alemá. É internacional coa selección do Senegal, da que é o máximo goleador histórico (33 tantos) e o terceiro futbolista con máis partidos (91).
Traxectoria
O 28 de xuño de 2016, o Liverpool FC da Premier League inglesa fixo oficial a fichaxe de Mané a cambio de 34 millóns de libras, e asinou cos Reds un contrato de catro anos. O 22 de novembro de 2018, Mané e o Liverpool chegaron a un acordo para a ampliación do seu contrato.
Inmunoelectroforese
Tipos
A inmunoelectroforese cruzada tamén se chama inmunoelectroforese cuantitativa bidimensional ad modum Clarke e Freeman ou ad modum Laurell. Neste método as proteínas son primeiramente separadas durante a electroforese de primeira dimensión, despois en vez da difusión cara aos anticorpos, as proteínas son sometidas a electroforese nun xel que contén anticorpos na segunda dimensión. A inmunoprecipitación terá lugar durante a electroforese de segunda dimensión e os inmunoprecipitados teñen unha característica forma de campá, na que cada precipitado representa un antíxeno; a posición dos precipitados é dependente da cantidade das proteínas así como da cantidade de anticorpos específicos no xel, polo que pode realizarse a cuantificación relativa. A sensibilidade e poder de resolución da inmunoelectroforese cruzada é como o da análise inmunoelectroforética clásica e hai múltiples variacións da técnica útiles para varios propósitos. A inmunoelectroforese cruzada foi utilizada para estudos de proteínas en fluídos biolóxicos, particularmente no soro humano, e extractos biolóxicos.
A inmunoelectroforese de afinidade está basedada en cambios no padrón electroforético de proteínas por medio de interaccións específicas ou formación de complexos con outras macromoléculas ou ligandos. A inmunoelectroforese de afinidade foi utilizada para a estimación das constantes de unión, como por exemplo coas lectinas ou a caracterización de proteínas con características específicas como conter glicanos ou unión a ligandos. Algunhas variantes da inmunoelectroforese de afinidade son similares á cromatografía de afinidade no uso de ligandos inmobilizados.
Eligio Núñez
Traxectoria
Fillo do boticario Antonio Núñez. Foi nomeado mestre titular da escola de Cambeo en abril de 1931. Durante a Segunda República foi membro da Asociación de Trabajadores de la Enseñanza de Orense (ATEO) e colaborador da súa revista Escuela del Trabajo; en agosto de 1932 pasou a ser coordinador da publicación xunto con Luis Soto e Manuel Luis Acuña. Tamén colaborou en La República e Espartaco. Militante do Partido Republicano Radical Socialista, presentouse como candidato ás eleccións a Cortes de 1933. Presentou con Fernando Barcia Veiras e Apolinar Torres o relatorio "Misión de los trabajadores de la enseñanza en el actual momento histórico de la cultura gallega" ao Congreso de Trabajadores de la Enseñanza de Galicia de maio de 1936. Co golpe de Estado do 18 de xullo de 1936 foi detido en Ourense ao ir coñecer á súa filla Aida, que a súa muller acababa de dar a luz. Foi asasinado o 1 de novembro en Vilariño Frío (Montederramo) con Jacinto Santiago, Fructuoso Manrique Martín e Aquilino Sánchez Rodríguez. O lugar exacto foi A Arca Aberta (Vilariño Frío), na antiga estrada Nacional 120, agora OU-536.
Vida persoal
Casou con Luz Divina Trabazo Fontaiña, tamén mestra, coa que coincidiu en Cambeo. Tivo un primeiro fillo en 1935, Horacio (1935-2020). Luz Divina, que era mestra en Louredo (Maside) cando aconteceu o golpe de Estado, foi sancionada con separación ata 1942. Eligio tiña un irmán que puido agocharse e lle sobreviviu, Martín.
Compás
O termo compás pode referirse a:
Xeraniol
Saúde e seguridade
O xeraniol debería ser evitado polas persoas que teñen alerxias a perfumes.
Eve Ensler
Ensler dixo que a obra se inspirou en todas as mulleres que foron vítimas de abuso sexual e violación en todo o mundo, polo que tamén fundou en 1998 o proxecto V-day que busca combater a violencia doméstica e o feminicidio.
Outra das súas obras máis coñecidas é I am an Emotional Creature, composta por monólogos e diálogos que contan situacións de diferentes mulleres novas de todo o mundo. A trama desta aborda temas como: a anorexia, o embarazo adolescente, o traballo infantil, a discriminación, os estereotipos sociais e as relixións, entre outras formas en que as culturas oprimen e maltratan as mulleres. A través desta obra a autora busca comunicarlle ao seu público que o espírito e a enerxía que unha moza posúe son factores creadores dun incríbel poder.
Traverse City, Michigan
Traverse City é unha cidade do estado de Míchigan, Estados Unidos de América. Ten 14.531 habitantes. É a capital do condado de Grand Traverse. A cidade é famosa polas súas ameixas, goza dunha boa praia na costa do lago Michigan que atrae ó turismo no verán, ademais de posuír un parque zoolóxico. Outra fonte de renda importante da cidade é a agricultura. A cidade reivindica o posto de capital da cereixa dos Estados Unidos.
Castelo Branco
Historia
A cidade viría a tornarse capital do distrito aínda en 1959.
Avro Ashton
Historial operacional
miniatura|250px|Ashton 1 en 1959 A produción completouse rapidamente a través da modificación de fuselaxes de Tudor 2 excedentes fabricándose un único exemplar dos Ashton 1 (WB490), Ashton 2 (WB491), e Ashton 4 (WB494), e tres do Ashton 3 (WB492, WB493 e WE670), todos fabricados por Avro en Woodford. Os voos de proba comezaron en 1950 avaliando a operación con reactores e a navegación, e polo menos un dos exemplares probou equipamento de bombardeo con dous contedores de bombas aerodinámicos baixo as ás.
O Porriño
Historia
Formou parte da provincia de Tui ata a división constitucional e a reforma posterior, que derivou na súa inclusión definitiva na provincia de Pontevedra. A totalidade das parroquias integrábanse daquela na xurisdición do Porriño, dependente do Conde de Salvaterra do Miño, agás Budiño con xurisdición propia dos veciños.
Anteigrexa
Organización
O fiel exercía o cargo por un período de tempo determinado, normalmente un ano, e representaba ó elizate nas xuntas do meiriñado correspondente.
Alejandro de la Sota
Traxectoria
Era fillo do político de orixe cántabra Daniel de la Sota e de María Teresa Martínez Correa. Criouse nun ambiente de clase media alta, o que lle permitiu desenvolver cedo as súas aptitudes artísticas. Acabados os seus estudos medios na cidade do Lérez, ingresou na Universidade de Santiago de Compostela, na que durante dous anos cursou Matemáticas. Trasladouse logo a Madrid para estudar na Escola Técnica Superior de Arquitectura de Madrid, na que se graduou en 1941 e onde foi nomeado Doutor Arquitecto en 1965. Durante case dúas décadas, de 1956 a 1972, foi profesor nesa mesma escola. Ao tempo, foi arquitecto oficial de numerosas empresas estatais, incluíndo Aviaco, a Dirección Xeral de Correos, Iberia ou o Instituto Nacional de Colonización. miniatura|Pavillón Municipal dos Deportes de [[Pontevedra.]]
Obra
De la Sota desenvolveu boa parte da súa carreira en Madrid, cidade na que faleceu, mais sempre mantivo fortes ligazóns familiares coa súa Galiza natal. A súa obra é expoñente dun racionalismo equilibrado, que une unha intensa creatividade arquitectónica xunto coa simplicidade construtiva. Foi un dos grandes promotores do industrialismo na construción dos anos 1960, introducindo elementos industriais na obra e mais na profesionalización da mesma. Os seus edificios acostuman combinar, de forma sorprendente, un gran rigor xeométrico, de liñas claras e rectas, coa audacia nas estruturas.
De la Sota recibiu o Premio Nacional de Arquitectura en tres ocasións; a Medalla de Ouro ao Mérito das Belas Artes e mais a Medalla de Ouro do Consello de Arquitectos. En 1990 foille concedida a Medalla Castelao. miniatura|Exterior do Colexio de Maravillas.
Isué
Isué é o primeiro disco de estudo da cantante galega Mercedes Peón, publicouse no ano 2000.
Henderson, Nevada
Goberno
A cidade recibiu a súa carta da Lexislatura do Estado no ano 1953. A metrópole está dividida en catro distritos, inda que o alcalde é elixido por toda a cidade mediante o sufraxio universal, catro concelleiros son elixidos por toda a cidade e cada un deles reside nun barrio da cidade. A primeira e polo momento única alcaldesa feminina foi Lorna Kesterson a cal gobernou a cidade de 1993 a 1997.
Bonasa umbellus
Hábitat
O seu hábitat son os bosques mixtos caducifolios e de coníferas.
Distribución
Distibúese polo Canadá e o norte dos Estados Unidos, de costa a costa, estendéndose desde o norte de Xeorxia e o nordeste de Alabama, polo sur, até o Labrador. E na área da costa oeste, esténdese desde o noroeste de California até Alasca.
Xénero
O nome científico do xénero, Bonasa, é probabelmente unha alteración do latín bonasus, 'uro', pola similitude do característico son que emiten estes animais como dun redobre de tambor que recorda ao bramido dun touro.
Factor de crecemento transformante beta
A superfamilia do TGF-β inclúe as proteínas que inhiben o crecemento endóxeno; un incremento na expresión de TGF-β xeralmente está relacionado co carácter maligno de moitos cancros e un defecto na resposta de inhibición do crecemento celular ao TGF-β. As súas funcións inmunosupresoras despois acaban dominando e contribúen á oncoxénese. A desregulación das súas funcións inmunosupresoras está tamén implicada na patoxénese das enfermidades autoinmunes, aínda que os seus efectos son mediados por outras citocinas presentes no ambiente celular.
Activación independente de integrina
A trombospondina-1 (TSP-1) é unha glicoproteína matricelular que se encontra no plasma de pacientes con boa saúde en concentracións entre 50 e 250 ng/mL. Os niveis de TSP-1 increméntanse en resposta a lesións e durante o desenvolvemento. A TSP-1 activa o TGF-beta latente ao formar ineraccións directas co complexo TGF-β latente e induce un rearranxo conformacional que impide que este se una ao TGF-β maduro.
Linfocitos T
O TGF-β1 xoga un papel na indución da formación a partir de células T CD4+ de células T reguladoras inducidas (iTregs), que teñen unha función reguladora, e de células Th17 (ou TH17), que segregan citocinas proinflamatorias.
A Illa, Entrimo
Forma parte da parroquia eclesiástica da Illa que está formada polos 4 lugares desta parroquia civil, máis os 2 lugares (só 1 habitable) da parroquia homónima do concello de Lobios.
Simona Halep
2011
Comeza o ano amosando un bo estado de forma no ASB Classic de Auckland, un torneo preparatorio para o Open de Australia, onde acada os cuartos de final. No Grand Slam Australiano chega a terceira rolda, onde perde contra Agnieszka Radwańska, sendo esta a súa mellor actuación nun dos catro grandes torneos ata esa data.
2012
Este vai ser o primeiro ano de Simona dentro do top-50. Comeza o ano con Cuartos no torneo de Hobart, despois no Open de Australia cae no primeiro cruzamento contra Paula Ormaechea. Avanzando a tempada acada a terceira rolda en Miami e en Indian Wells, cuartos en Barcelona e semifinais no Grand Prix SAR La Princesse Lalla Meryem de Fez. Tento en roma como en Madrid cae no primeiro partido ante Venus Williams.
2013
Despois chegou a Kremlin Cup, segundo torneo de nivel Premiere para a romanesa, onde gañou a final a Samantha Stosur, a quen tamén lle gañou a final do Torneo de Campioas celebrado en Sofía, campionato que disputan as oito tenistas mellor clasificadas da WTA que non entran nas WTA Finals.
Clasificación en Torneos WTA
G - Gañadora
Comunidade foral
Efectos da foralidade
No caso de Navarra, a denominación de foral fai que dita comunidade sexa a única de España que carece de Estatuto de Autonomía, xa que a institucionalización da Comunidade Foral de Navarra realizouse mediante a Lei orgánica de reintegración e amelloramento do réxime foral de Navarra de 1982, que implicaba unha volta ao status de 1841 e a pervivencia dos seus seculares foros.
Tesouro de Caldas de Reis
Historia
A noticia do achado apareceu no Boletín da Real Academia Galega nº 264, de 1942. Pronto pasaron a formar parte dos fondos do Museo de Pontevedra, que hoxe os expón no Edificio Sarmiento.
Descrición
Como se vendeu boa parte dos obxectos que conformaban o tesouro, resulta imposible saber con exactitude a súa composición. Polas declaracións dos descubridores suponse que podería estar formado por uns 25 kg, dos que se conservan 14,9 kg. Das mesmas declaracións dedúcese que o que se perdeu foron lingotes, non ningunha peza singular.
Jennifer Garner
Jennifer Anne Garner, nada en Houston (Texas) o 17 de abril de 1972, é unha actriz de cine e televisión estadounidense, gañadora dun Globo de Ouro, ademais de produtora. Conseguiu a súa fama polo papel de Sydney Bristow na serie Alias, como unha destacada axente da CIA.
Traxectoria
En 1994 graduouse, e agardaba continuar cos seus estudos de interpretación na Yale University. Porén, entusiasmada pola experiencia, foi visitar un amigo a Nova York en 1995 e decidiu quedar e buscar algunha oportunidade no teatro.
Hurma
Hurma foi un pequeno principado da zona raiana entre os hititas e Mitanni que se formou sobre o século –XVI e caeu baixo influencia de Mitanni, ata que a finais do século -XV foi sometida ao Imperio Hitita. Sobre o -1360 o rei Tushratta de Mitanni favoreceu unha revolta nela. Suppiluliumas I, que probabelmente aínda só era príncipe herdeiro hitita, foi á zona e derrotou aos rebeldes.
Middelsee
Desenvolvemento
Penetraba ata o leste de Boalsert, comunicando co Marne e formando un arco que transcorría primeiro en dirección oeste-leste ata chegar un pouco ao norte de Snits a partir de onde collía unha dirección sur-norte. A súa foz situábase no que agora é o concello de Het Bildt e marcaba o límite entre as rexións frisoas de Westergoa e Eastergoa e que agora percorre o río De Swette. Gradualmente a partir do século XI o Middelsee foise recubrindo con sedimentos, cara a 1100 o Marne o Middelsee deixan de se comunicar, a ruptura con esta corrente de auga acelerou o desecamento do Middelsee, e toda a parte meridional, entre Boalsert e Snits desaparecera contra 1200. Para comezos do século XV o Middelsee estaba reducido ao norte da súa extensión orixinal e a comezos do século XVI formouse o polder de Het Bildt. Todas estas terras gañadas ao mar, nije lannen (novas terras), eran moi fértiles e utilizáronse fundamentalmente para os cultivos, con relativamente poucos asentamentos.
Dólar güianés
O dólar güianés é a moeda oficial de Guïana dende o 29 de xaneiro de 1839. O seu símbolo é $ ou G$ e o seu código ISO é GYD. Dende 1955 subdivídese en 100 cents, aínda que esta fracción deixouse de empregar nos anos '90 a causa da inflación e no 2000 deixaron de ser emitidas.
Leopoldo II de Bélxica
Casamento
Leopoldo II, era tamén pai de dous fillos ilexítimos, Lucien Philippe Marie Antoine (1906-1984) e Philippe Henri Marie François (1907-1914). A nais deles era Blanche Zélia Josephine Delacroix (1883-1914), tamén coñecida como Caroline Delacroix, unha prostituta que casou co rei en decembro de 1909, nunha cerimonia relixiosa sen validez pola lei belga. Houbo outra cerimonia cinco días antes da morte de Leopoldo II, no Castelo Real de Laeken. En 1910, os dous fillos foron adoptados polo segundo esposo de Delacroix, Antoine Durrieux.
Reinado
Leopoldo II deu énfase á defensa militar como base da neutralidade de Bélxica, pero non foi capaz de obter a lei de conscripción. A pesar de ser impopular, Leopoldo II é lembrado polo pobo belga como "o rei construtor" (Koning-Bouwer en flamengo e le Roi-Bâtisseur en francés), porque fixo construír un gran número de edificios e proxectos públicos, principalmente en Bruxelas, Oostende e Antuerpen.
Tales construcións foron todas realizadas con diñeiro procedente do Estado Libre do Congo, que lle fora enregado no Conferencia de Berlín (1884-1885) sobre o repartimento de África.
Vostok 2
Vostok 2 foi o nome da segunda misión tripulada da Historia, con German Titov a bordo. Foi lanzada pola Unión Soviética o 6 de agosto de 1961 mediante un foguete Vostok 8K72K desde o cosmódromo de Baikonur.
Cesáreo Corbal
Traxectoria
Foi un dos fillos de José Corbal Pintos, mestre canteiro, e Josefa Lema López, labradores podentes. Fixo medicina na Universidade de Santiago de Compostela, rematando os estudos en 1907. Instalou consulta primeiramente en Chapela e despois en Teis, daquela pertencente ao Concello de Lavadores. Asociándose co médico redondelán Manuel Amoedo Acuña, fundou, na rúa Sagunto, o Sanatorio de Santa Cristina de Lavadores, "El Magnolio", pechado en 2009. Tamén atendeu pacientes no Edificio Banco de Vigo, despois Edificio Banco Pastor. Viviu desde 1926 na subida ao Monte da Guía e despois na rúa Purificación Saavedra.
Reimerswaal
Transporte
As estacións de ferrocarril de oeste a leste do concello: Kruiningen-Yerseke, Krabbendijke, Rilland-Bath, todos na liña de Flesinga a Roosendaal.
Iridoviridae
Nomenclatura
O seu nome deriva do da deusa do arco da vella grega Iris, debido á iridescencia similar a aun arco da vella observada en insectos moi infectados e mostras en boliñas de iridovirus de invertebrados. Como nome común, iridovirus pode usarse para referirse a calquera membro da familia Iridoviridae ou só a un xénero determinado, o Iridovirus.
Taxonomía
Familia: Iridoviridae
Reiner Klimke
Traxectoria deportiva
Klimke estudou con Harry Boldt e Gustaf Rau.
1071
Mortes
Historia ano a ano
Atomismo
Leucipo (contra 440 a.C.) e o seu alumno Demócrito (contra 433 a.C.) están considerados como os fundadores do atomismo, doutrina retomada máis tarde por Epicuro (contra 306 a.C.), e despois por Lucrecio, no século I d.C..
Lucrecio
Estes corpos primeiros son os átomos. Os dous primeiros libros de De Rerum Natura están enteiramente dedicados a eles. Non hai outra cousa na natureza que o baleiro e os átomos, que son eternos, absolutamente plenos e inidivisíbeis. Cun número limitado de átomos diferentes pode compoñerse todo o universo: ceo, mar, terra, ríos, sol, plantas, animais, todo está constituído polos mesmos elementos. Todo é natural, todo é racional.
O De Rerum Natura é en principio un tratado de física, incluso se a intención esencial desta explicación científica da natureza é, para os epicúreos e para Lucrecio, mostrar que o sobrenatural non existe, vólvese filosofía maior, que está na orixe do materialismo e da separación da ciencia e a relixión.
O atomismo científico
Os cinco puntos principais da teoría atómica de Dalton son:
Dalton propuxo un novo "imperio da maior ssinxeleza" que creou controversia, xa que non puido ser confirmado de forma independente.
Kablammo!
Kablammo! é o sexto álbum da banda norteirlandesa de rock alternativo Ash, publicado o 25 de maio de 2015 a través do selo earMUSIC. Trátase do seu primeiro disco dende o Twilight of the Innocents de 2007, sendo o seu período máis longo entre dous álbums.
Universidade Monash
Campus
miniatura|255px|Edifício Robert Menzies no Campus Clayton. right|255px|miniatura|Catedral de [[Prato, Italia|Prato, na praza principal da cidade, está a uns 100 m do Monash Prato Centre.]] miniatura|255px|A Monash Art and Design Faculty no campus de Caulfield,
Silepse
A silepse, ou construción ad sensum é unha figura sintáctica consistente en quebrar a concordancia gramatical mantendo o sentido semántico: dous ou máis elementos da frase concordan loxicamente ou semanticamente e non de acordo coas regras gramaticais. Tamén se chama '''diloxía.
Exemplos
''Non sean elas toliñas non veñan ó meu tocar.''
Voo 980 de ALM
O voo 980 de ALM era un servizo regular entre o Aeroporto Internacional John F. Kennedy de Nova York e aeroporto Princesa Xuliana en Sint Maarten, Antillas Neerlandesas. O día 2 de maio de 1970, tras varios intentos de aterraxe sen éxito, o avión quedou sen combustible e realizou unha amaraxe de emerxencia no mar Caribe, a uns 48 km de St. Croix, con 23 mortes e 40 superviventes.
Arturo Rivas Castro
Arturo Rivas Castro, nado en Sabucedo (A Estrada) o 17 de maio de 1898 e finado en Xixón o 25 de abril de 1974, foi un sacerdote, físico e químico galego.
Populus
Localización
Atópanse en todas as rexións temperadas do hemisferio norte de onde son oriúndas e nas do hemisferio sur como plantas introducidas. Actualmente a súa área de dispersión inclúe América do Norte e Asia central.
Usos - populicultura
Un dos usos máis interesantes das árbores pertencentes a este xénero é o seu uso en fitorremediación, tanto usando directamente a planta como a partir dela, conseguindo, mediante biotecnoloxía, replicar a súa capacidade para acumular xenobióticos noutras especies. miniatura|Aromia moschata, un [[cerambícido que ataca os chopos brancos.]]
Hawker Hurricane
O Hurricane orixinouse das discusións entre oficiais da RAF e o deseñador do avión Sir Sydney Camm sobre un derivado monoplano do biplano Hawker Fury a principios dos anos 30. A pesar dunha preferencia institucional polos biplanos e unha falta de interese por parte do Ministerio do Aire, Hawker refinou a súa proposta de monoplanos, incorporando varias innovacións que serían críticas para os cazas en tempo de guerra, como un tren de aterraxe retráctil e o máis potente motor Rolls-Royce Merlin. O Ministerio do Aire ordenou o Interceptor Monoplane de Hawker a finais de 1934, e o prototipo do Hurricane K5083 realizou o seu primeiro voo o 6 de novembro do ano seguinte.
Teorías da aprendizaxe
Condutismo
Esta teoría enfatiza o feito de que non nos podemos centrar nos procesos internos do individuo, xa que non temos suficientes recursos metodolóxicos que permitan un estudo rigoroso. Seguindo Watson, o obxectivo da psicoloxía debe ser o comportamento observable.
Construtivismo
Esta teoría vai un paso máis aló do cognitivismo, afondando na reestruturación, que é entendida como un proceso. Seguindo a Piatget, o coñecemento recae sobre os mecanismos de asimilación e acomodación.
Río Esla
O Esla é un río da provincia de León, no noroeste da Península Ibérica. É un afluente do Douro, que nace na Cordilleira Cantábrica e ten 285 km de percorrido, cruzando de Norte a Sur as provincias de León e Zamora. É o afluente máis caudaloso do Douro, de xeito que cando desemboca neste, leva máis caudal que o propio Douro (de aquí o tradicional dito "el Esla lleva el agua y el Duero la fama", análogo ao que se di do Pisuerga e tamén o Douro, ou do Sil e o Miño).